หุ้นปิดเช้าบวก 0.75 จุด
SET ช่วงเช้าปิดที่ระดับ 947.85 จุด เพิ่มขึ้น 0.75 จุด(+0.08%)มูลค่าการซื้อขาย 15,241.70 ล้านบาท นักวิเคราะห์ฯเผยตลาดหุ้นไทยเช้านี้บวกเล็กน้อยแบบจำกัด เพราะไม่มีปัจจัยใหม่สนับสนุน
24 ก.ย. 2553

SET ช่วงเช้าปิดที่ระดับ 947.85 จุด เพิ่มขึ้น 0.75 จุด(+0.08%)มูลค่าการซื้อขาย 15,241.70 ล้านบาท นักวิเคราะห์ฯเผยตลาดหุ้นไทยเช้านี้บวกเล็กน้อยแบบจำกัด เพราะไม่มีปัจจัยใหม่สนับสนุน 
ตลาดหลักทรัพย์ปิดตลาดช่วงเช้าวันนี้ที่ระดับ 947.85 จุด เพิ่มขึ้น 0.75 จุด( +0.08%)มูลค่าการซื้อขาย 15,241.70 ล้านบาท การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 953.25 จุด และแตะจุดต่ำสุดของช่วงเช้าที่ระดับ 947.86 จุด          นายชัย จิรเสวีนุประพันธ์ ผู้จัดการฝ่ายกลยุทธการลงทุน บล.พัฒนสิน กล่าวว่า ตลาดหุ้นไทยในช่วงเช้าเคลื่อนไหวในกรอบแคบๆ ขณะที่ตลาดหุ้นในแถบเอเชียบวกสลับลบ แต่ที่ยืนในแดนบวกเพราะได้แรงสนับสนุนจากหุ้นขนาดใหญ่ที่เลือกลงทุนเป็นรายตัว อย่าง AOT PTTCH รวมทั้งหุ้นกลุ่มสื่อสารดีดกลับขึ้นมาทางเทคนิค หลังจากเมื่อวานที่ลดลงไปแรงจากปัจจัยศาลปกครองสูงสุดระงับประมูล 3G              ทั้งนี้ การลงทุนในวันนี้คงไม่มีปัจจัยใหม่เข้ามาทำให้ตลาดหุ้นเพิ่มขึ้นได้มาก เพราะฉะนั้นการลงทุนในวันนี้น่าจะเป็นการเลือกลงทุนรายตัวที่คาดว่าจะดีจากข่าวที่เกิดขึ้น อย่างกลุ่มแบงก์-อสังหาฯ สามารถซื้อสะสมเมื่อราคาอ่อนตัวลงมาได้              ส่วนการลงทุนของต่างชาติ มองว่ายังอยู่ในตลาดหุ้นเอเชีย รวมทั้งไทย เนื่องจากการส่งสัญญาณของธนาคารกลางสหรัฐที่จะใช้นโยบายการเงินแบบผ่อนคลายต่อเนื่องอีกระยะหนึ่งเพื่อประคับประครองเศรษฐกิจของสหรัฐที่ยังเปราะบาง ส่งผลให้นักลงทุนสนใจเข้ามาลงทุนเพิ่มมากขึ้นในตลาดเกิดใหม่โดยเฉพาะในเอเชียที่มีปัจจัยพื้นฐานทางเศรษฐกิจที่ดีกว่าเพื่อเพิ่มผลตอบแทนของการลงทุน           สำหรับแนวโน้มการลงทุนในช่วงบ่าย จะเป็นในลักษณะเลื่อนไหวกรอบแคบๆ เหมือนช่วงเช้า ที่จะเลือกลงทุนเป็นรายตัว โดยให้แนวรับที่ช่วง 943 -941 จุด ส่วนแนวต้านช่วง 955 957 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         SCB   มูลค่าการซื้อขาย 992.57 ล้านบาท ปิดที่  98.75 บาท ลดลง  0.50 บาท  KTB   มูลค่าการซื้อขาย 984.70 ล้านบาท ปิดที่  15.60 บาท ลดลง  0.10 บาทTRUE  มูลค่าการซื้อขาย 959.73 ล้านบาท ปิดที่   4.32 บาท เพิ่มขึ้น 0.22 บาท   PTTCH มูลค่าการซื้อขาย 750.09 ล้านบาท ปิดที่ 131.50 บาท เพิ่มขึ้น 2.50 บาท   PTT   มูลค่าการซื้อขาย 722.61 ล้านบาท ปิดที่ 289.00 บาท ลดลง  2.00 บาท